b'\n_START_ARTICLE_\nMasia a Puig Oriol 2\n_START_SECTION_\nDescripci\xc3\xb3\n_START_PARAGRAPH_\nEs tracta d\'una masia de planta i pis d\'aspecte r\xc3\xbastec que t\xc3\xa9 forma de "L". Ha estat constru\xc3\xafda en diferents etapes amb l\'addici\xc3\xb3 successiva de cossos. El m\xc3\xa9s petit de tots encara conserva el 90% de la teulada. Les redu\xc3\xafdes dimensions i l\'estructuraci\xc3\xb3 interior de l\'edifici li confereixen una gr\xc3\xa0cia especial i peculiar en aquest tipus de masies. De les dues fa\xc3\xa7anes principals, que formen un angle de 90\xc2\xb0, en destaca el seg\xc3\xbcent: dues portes i quatre finestres amb emmarcaments de pedra del pa\xc3\xads en molt bon estat de conservaci\xc3\xb3. Les tres finestres superiors tenen l\'ampit de pedra motllurat. Es conserva la part superior de la xemeneia i el senyal de la paret de la forma original de la campana de la llar de foc.\n_START_SECTION_\nHist\xc3\xb2ria\n_START_PARAGRAPH_\nPel tipus de parament i estructura, aquest edifici es pot datar a inicis o mitjans del segle XVIII.'